**A Lexus RC LETT AZ ÉV KUPÉJA OROSZORSZÁGBAN**

**Több mint egymillió autórajnongó szavazatai alapján az új Lexus RC nyerte a 2019-es Év Kupéja díjat a 19 éve folyamatosan megrendezett „Orosz Év Autója” megmérettetés keretében. A Lexus egyébiránt az orosz prémium orosz egyik meghatározó szereplője, tavaly a harmadik egymást követő évben bizonyult a harmadik legnépszerűbb luxusautómárkának az országban.**

A híres-hírhedt Nürburgringen tesztelt Lexus RC kupé nemcsak lenyűgöző teljesítményével, hanem merész formatervével is megnyerte az autórajongók szívét. Az RC erőtől duzzadó, agresszív megjelenésének alapja a különösen merev karosszéria, ami a rendkívüli vezethetőséget és fordulékonyságot biztosít. A Lexus szenvedélyesen törekszik arra, hogy magával ragadó vezetési élményt nyújtson: ennek kulcsa az RC esetében az orosz piacon elérhető 245 lóerős, precíziós és gazdaságos 2,0 literes turbómotor, valamint a nyolcfokozatú Sport Direct Shift sebességváltó.

**A díjról**

Az „Orosz Év Autója” nemzeti díj az autóiparban a független nyilvános vélemény indikátora. A különböző kategóriák győzteseire januártól áprilisig, online szavazhatnak a résztvevők. A szavazáson Oroszország egész területéről több mint egymillióan vesznek részt. Minden 18. életévét betöltött ember megoszthatja véleményét az orosz piacon kapható autókról. A szavazáson minden, hivatalosan forgalmazott autó részt vesz, amelyekről rövid leírást, árat és más hasznos információt közölnek. 2019-ben tizenkilencedik alkalommal rendezték meg az „Orosz Év Autója” szavazást.

**A Lexus Oroszországban**

2018-ban a Lexus újabb értékesítési rekordot ért el Oroszországban; a márka 24.312 új járművet adott el, ami minden idők legjobb értékesítési eredménye a Lexus számára. Ennek eredményeképpen 2018-ban a Lexus piaci részesedése Oroszországban 15,7% volt a prémium márkák között. Saját kategóriájában a japán márka immár zsinórban harmadik éve a harmadik helyen áll az orosz piacon. 2018-ban a Lexus RX prémium crossover volt a legnépszerűbb Lexus. A tavalyi év rekord értékesítést hozott ennek a modellnek Oroszországban: 9781 Lexus RX talált gazdára, ami 4,0 százalékos növekedést jelent a 2017-es eredményhez képest. Így ez a modell vezető pozícióba került az E-SUV Prémium szegmensben, ahol a piaci részesedése 24,4 százalék.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com